Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: a 37/2000. (III. 23.) Korm. rendelethez]
Paragraph Index: 620

k) a javasolt határidõket. Ezzel a meghatározott eljárással késztermék gyártási tételek állíthatók elõ rutinszerû körülmények között. Elméletileg az elvégzett folyamatok számának és a gyûjtött tapasztalatoknak elegendõnek kell lenni a normál ingadozás kiterjedésének és a tendenciáknak a kimutatásához és elegendõ adatot kell biztosítaniuk az értékeléshez. Általánosságban elfogadhatónak tekinthetõ, hogy a végleges paraméterek szerint elõállított három egymást követõ gyártási tétel/folyamat képezheti a folyamat validálást. A folyamat validálás céljára elõállított gyártási tételek nagysága egyezzen meg a tervezett ipari gyártásmérettel. Ha validációs gyártási tételeket kívánnak forgalomba hozni, az elõállítás körülményei mindenben feleljenek meg a Helyes Gyártási Gyakorlat (GMP) követelményeinek, beleértve a sikeres validást, valamint a forgalomba hozatali engedélyt. Egyidejû validálás (Concurrent validation) Kivételes körülmények között elfogadható, hogy a rutin gyártás kezdete elõtt nem fejezik be a validálást. Egyidejû validálásról szóló döntést az arra jogosult személyeknek kell megindokolnia, dokumentálnia és jóváhagynia. Az egyidejû validálás dokumentálásának követelményei megegyeznek a prospektív validálás követelményeivel. 2004/50. szám Retrospektív validálás (Retrospective validation) Retrospektív validálást csak jól bevált folyamatokra lehet elfogadni és nem alkalmazható akkor, ha változtatások történtek a termék összetételében, a gyártási folyamatban vagy a gyártó berendezésekben. Az ilyen folyamatok validálása az elõzetes (történeti) adatokon kell alapuljon. Ehhez egy adott protokollt kell összeállítani és a felülvizsgált adatokról jelentést kell készíteni a következtetések levonásával és javaslatokkal együtt. A validáláshoz szükséges források között szerepeljenek legalább a gyártási és csomagolási lapok, a gyártásellenõrzõ lapok, a karbantartási naplók, a személycserékrõl készült feljegyzések, a folyamat körülmények vizsgálatai, késztermék adatok, beleértve a trendanalízist és a tárolás stabilitási adatait. A retrospektív validálásra kiválasztott gyártási tételeknek reprezentálniuk kell a vizsgált idõszak alatt készült gyártási tételeket, beleértve azokat is, amelyek nem feleltek meg a minõségi elõírásoknak. Olyan mennyiségben álljanak rendelkezésre gyártási tételek, hogy a folyamat állandósága bizonyítható legyen. Szükség lehet az ellenminták kiegészítõ vizsgálatára azért, hogy megfelelõ mennyiségû és típusú adat álljon rendelkezésre a gyártási folyamat retrospektív validálásához. A folyamat alkalmasság megállapítása céljából végzett retrospektív validáláshoz 10—30 egymást követõ gyártási tétel adatait kell megvizsgálni, de megfelelõ indoklással ennél kevesebb tétel is elegendõ lehet. Tisztítás validálás (Cleaning Validation) A tisztítás validálás célja a tisztítási eljárás hatásosságának bizonyítása. A termékmaradványok, mosószer maradványok, valamint a mikrobiológiai szennyezõdések határértékeinek megállapításánál természetesen a folyamatban résztvevõ anyagokat kell figyelembe venni. A határértékek teljesíthetõk és értékelhetõk kell legyenek. Olyan validált analitikai módszereket kell használni, amelyek elég érzékenyek a szermaradványok és szennyezõdések kimutatásához. Minden analitikai módszer kimutatási határértéke legyen megfelelõen érzékeny ahhoz, hogy kimutassa az szermaradványokat és a szennyezõket az elfogadott szinten. Általában a berendezések termékkel érintkezõ részeinek tisztítási folyamatát kell validálni. A nem érintkezõ részek tisztításának validálását meg kell fontolni. Validálni kell a használat és a tisztítás, valamint a tisztítás és az újra felhasználás közötti idõszakokat. A tisztítási idõközöket és módszereket meg kell határozni. A hasonló termékek és folyamatok tisztítás validálására elfogadható lehet a hasonló készítmények és folyamatok reprezentatív képviselõjének kiválasztása. Egyetlen, a „legrosszabb eset” megközelítést alkalmazó vizsgálat végezhetõ el, amely figyelembe veszi a kritikus paramétereket. A tisztítási eljárást általában egymást követõen háromszor kell végrehajtani (sikerességét igazolva) ahhoz, hogy a módszert bizonyítottan validáltnak tekinthessük. A „vizsgáld, amíg tiszta nem lesz” nem megfelelõ alternatívája a tisztítás validálásnak. Ha az eltávolítandó anyagok toxikusak vagy veszélyesek, kivételesen használhatók helyettük olyan termékek, melyek a fenti anyagok fizikai-kémiai tulajdonságait szimulálják. Változáskövetés (Change Control) Szabvány Mûveleti Elõírásban kell meghatározni a változtatási eljárásokat a kiindulási anyagokra, a termék összetevõire, a gyártó berendezésekre, a gyártási környezetre (vagy telephelyre), a gyártási módra, vizsgálatra vagy bármely más változtatásra vonatkozóan, amely a termék minõségét vagy a gyártási folyamat ismételhetõségét befolyásolják. A változáskövetés során elegendõ adatot kell biztosítani annak igazolására, hogy a módosított eljárás a kívánt minõségû és az elfogadott minõségi követelményeknek megfelelõ terméket fogja eredményezni. Az elõírásoknak megfelelõen kell kérelmezni, dokumentálni és jóváhagyatni azokat a változásokat, amelyek a termék minõségét, vagy a gyártási folyamat reprodukálhatóságát befolyásolhatják. Értékelni kell a létesítmény, rendszer vagy berendezés megváltozásának a termékre gyakorolt esetleges hatását, ennek során kockázatelemzést kell végezni. Az újraminõsítés és újravalidálás szükségét és mértékét meg kell határozni. Újravalidálás (Revalidation) A létesítményeket, rendszereket, berendezéseket és folyamatokat, beleértve a tisztítást is, rendszeres idõközönként értékelni kell, hogy igazolják a validált állapotot. Amennyiben jelentõsebb változtatások nem történtek a validált állapothoz képest, egy felülvizsgálat, amely igazolja, hogy a létesítmények, rendszerek, berendezések és folyamatok megfelelnek az elõírt követelményeknek, a megfelelõ bizonyítékokkal elegendõ az újravalidáláshoz.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes